open-index/open-wikipedia-markdown huggingface dataset:
Լաուրա Բիլգերի

**Լաուրա Բիլգերի** (**Laura Bilgeri**, ), ավստրիացի կինոդերասանուհի, ֆոտոմոդել։ Լայն ճանաչման է արժանացել հատկապես 2017 թվականին էկրան բարձրացած «*Վերհուշը*» («*The Recall*») գիտաֆանտաստիկ և սարսափ ֆիլմում իր տպավորիչ դերակատարման շնորհիվ։

Դերասանուհի Բեատրիս Բիլգերիի և երաժիշտ Ռեյնոլդ Բիլգերիի դուստրն է։

## Կենսագրություն
Լաուրան ծնվել է Ավստրիայի մայրաքաղաքում՝ Վիեննայում and grew up in Vorarlberg: Սովորել է Դոռնբիռն-Վեթցենեգ (*Dornbirn- Watzenegg*) տարրական, ապա՝ Բերգանց քաղաքում գործող Սակրե Կյոր Ռիդենբուրգ (*Sacré Coeur Riedenburg*) վանական դպրոցում, որից հետո մեկնել է գերմանական  Մյունխեն քաղաքը՝ դերասանական արվեստ և երգեցողություն ուսանելու *Abraxas* երաժշտական ակադեմիայում։

Կինոյում նրա առաջնելույթը եղել է 2010 թվականին՝ «*Երկնքի շունչը*» («*The Breath of Heaven*») ֆիլմում։ 2014 թվականին տասնիննամյա դերասանուհին մեկնել է Լոս Անջելես, որտեղ մեկ տարի անց նկարահանվել է «*Թոբին ճամբար է գնում*» («*Toby Goes To Camp*») ֆիլմի գլխավոր հերոսուհու դերում։ 2016 թվականին «Վերհուշը» կինոնկարում հանդես է եկել Աննիի դերի տպավորիչ կատարմամբ։ Դերասանական աշխատանքին զուգահեռ՝ Լաուրա Բիլգերին հաջող կարիերա է անում նաև որպես մոդել։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:Ավստրիացի կինոդերասանուհիներ
Կատեգորիա:Ավստրիացի մոդելներ
Վլադիմիր Վոստոկով

**Վլադիմիր Վլադիմիրովիչ Վոստոկով** (, իսկական ազգանունը՝ **Պետրոչենկով** (), ), դետեկտիվ ժանրի խորհրդային գրող և սցենարիստ, հատուկ ծառայությունների նախկին աշխատակից, գնդապետ։

## Կենսագրություն
Վլադիմիր Վլադիմիրովիչ Պետրոչենկովը ծնվել է Չեռնիգովի նահանգի Կոստենկի գյուղում (1930-ական թվականներին՝ Արևմտյան մարզի Կլիմովսկի շրջանի կազմում, այժմ՝ Բրյանսկի շրջանում)։ Ավարտել է Ռոստովի մանկավարժական ինստիտուտը։

1939 թվականից ծառայել է պետական անվտանգության մարմիններում, 1944-1945 թվականներին՝ ռազմածովային նավատորմի հակահետախուզությունում, պատերազմն ավարտել է մայորի կոչումով, արժանացել է մարտական պարգևների։

## Ընտանիք
Կինը՝ Նինա Մատվեևնա, երեխաները՝ Նոնա և Յուրի։

Վոստոկովը թաղված է Կունցևյան գերեզմանատանը (9-րդ հատված)։

## Ստեղծագործություն
Թոշակի անցնելուց հետո գրական գործունեություն է ծավալել *Վոստոկով* կեղծանվամբ։ Առավել հայտնի է դարձել գրքերի և կինոսցենարների այն շարքը, որը պատմում է խորհրդային հետախույզ Զարոկով-Տուլևի մասին, որը Վոստոկովը գրել է Օլեգ Շմելյովի հետ համատեղ («Ռեզիդենտի սխալը», «Ռեզիդենտի ճակատագիրը», «Ռեզիդենտի վերադարձը»)։ Շմելյովի հետ համահեղինակությամբ գրվել է նաև «Օղակն Ամստերդամից» ֆիլմի սցենարը։

Ինքնուրույն և համահեղինակությամբ Վոստոկովը գրել է «Մեկ քայլ դեպի անդունդ», «Վերջին հեռագիրը», «Ընտանեկան ադամանդ», «Ծանոթ ձեռագիր», ««Բլից» ֆիրմայի ստվերը», «Եղբայրը», «Պարոն Ռոջերսի սխալը», «Մենամարտ» դետեկտիվ վիպակները։

Եղել է «Խիղճ» հեռուստասերիալի խորհրդատուն (1974)։

## Պարգևներ
* «Մարտական արժանիքների համար» մեդալ (3.11.1944) 
* Կարմիր աստղի շքանշան (24.5.1945)՝ *Հայրենական պատերազմի ժամանակ ռազմածովային նավատորմի հրամանատարության հատուկ հանձնարարականների օրինակելի կատարման համար*։

## Ծանոթագրություններ

## Հղումներ

* М. Хоста, А. Верховский. Шпионский роман. Попытка краткого обзора

Կատեգորիա:Անձինք այբբենական կարգով
Կատեգորիա:Գրողներ այբբենական կարգով
Կատեգորիա:ԽՍՀՄ ՊԱԿ սպաներ
Կատեգորիա:Խորհրդային գրողներ
Կատեգորիա:Կարմիր աստղի շքանշանի ասպետներ
Կատեգորիա:Կունցևոյի գերեզմանատանը թաղվածներ
Կատեգորիա:Ռուս սցենարիստներ
Ջոշուա Բոուման

**Ջոշուա Բոուման** (, ), բրիտանացի դերասան, որն առավել հայտնի է ABC հեռուստաընկերության «Վրեժը» հեռուստասերիալում խաղացած Դենիել Գրեյսոնի դերով։

## Կյանք և կարիերա
Բոումանը ծնվել է Բերքշիրում։ Նա դերասանական վարպետություն է սովորել Նյու Յորքի Լի Ստրասբերգա դերասանական ստուդիայում։ Բոումանը խաղացել է մի քանի բրիտանական սերիալներում և ֆիլմերում, որից հետո տեղափոխվել է ԱՄՆ։ 2011 թվականի սկզբներին նկարահանվել է «Հասնել կամ կոտրվել» սերիալի մի քանի էպիզոդներում, որից հետո  մշտական դեր է ստացել «Վրեժը» սերիալում։ Նկարահանումների ժամանակ սկսել է հանդիպել Էմիլի ՎանՔեմփի հետ, որը եղել է նրա խաղընկերը։ 2017 թվականին, 6 տարվա հարաբերություններից հետո, Instagram սոցիալական ցանցում զույգը հայտարարել է իրենց նշանադրության մասին։ Զույգն իր հարաբերություններն օրինականացրել է 2018 թվականի դեկտեմբերի 15-ին Բահամյան Կղզիներում։

## Ֆիլմագրություն

## Ծանոթագրություններ

Կատեգորիա:1988 ծնունդներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Հեռուստատեսային դերասաններ
Կատեգորիա:Մարտի 4 ծնունդներ
Ելենա Աֆանասևա

**Ելենա Իվանովնա Աֆանասևա** (, ), ռուս լրագրող, գրող, Ռուսաստանի «Առաջին ալիքի» ստեղծագործական պլանավորման տնօրենության ղեկավար։

## Կենսագրություն
Ելենա Իվանովնա Աֆանասևան ծնվել է 1965 թվականի հուլիսի 24-ին, Դոնի Ռոստով քաղաքում։

Ավարտել է Ռոստովի պետական համալսարանի ժուռնալիստիկայի ֆակուլտետը՝ միանգամից երկու մասնագիտությամբ՝ լրագրողի և թարգմանչի։ Աշխատել է Ռոստովի «Կոմսոմոլեց» թերթում (որը հետագայում վերանվանվել է «Նաշե վրեմյա»), որպես խորհրդարանական թղթակից գործուղվել է ժողովրդական պատգամավորների ԽՍՀՄ և Ռուսաստանի բազմաթիվ համագումարների։

1992-1993 թվականներին աշխատել է Ռուսաստանի երիտասարդական միության մամուլի քարտուղար։

1992 թվականին, Ռուսաստանի Գերագույն խորհրդի կազմակերպած մրցույթի արդյունքում, Աֆանասևան ճանաչվել է երկրի խորհրդարանական լավագույն լրագրող։ Աշխատել է «Նովայա գազետա» թերթում և «Պոլիտբյուրո» ամսագրում։

2004 թվականի գարնանից «Էխո Մոսկվի» ռադիոկայանում վարում է հեռուստատեսության հետ կապված ամեն ինչի մասին «Տելեխրանիտել» ամենօրյա ծրագիրը։

2006 թվականի նոյեմբերից «Առաջին ալիքի» ստեղծագործական պլանավորման տնօրենության ղեկավարն է։ Աշխատանքի է ընդունել Դմիտրի Բորիսովին, Սվետլանա Զեյնալովային, Տիմուր Սոլովյովին, Աննա Նելսոնին, Իվան Պրոզորովին և այլոց։

2007 թվականին ընտրվել է Ռուսաստանի հեռուստատեսության ակադեմիայի ակադեմիկոս։

## Ընտանիք
Նրա ամուսինը խորհրդային, ռուս գործարար և քաղաքական գործիչ Միխայիլ Բոչարովն է։ Ունի երկու երեխա՝ որդի Իվանը և դուստր Ալեքսանդրան։

## Ելենա Աֆանասևայի գրքերը
* *Афанасьева Е.* Знак змеи. — М.: Захаров, 2004. — 480 с. — ISBN 5-8159-0418-X.
* *Афанасьева Е.* Ne-bud-duroi.ru. — М.: Захаров, 2004. — 320 с. — ISBN 5-8159-0384-1.
* *Афанасьева Е.* Колодец в небо. — М.: Захаров, 2005. — 542 с. — ISBN 5-8159-0498-8.
* *Афанасьева Е.* Как попасть на ТВ. — М.: Захаров, 2019. — 240 с. — ISBN 978-5-8159-1539-8.

## Ծանոթագրություններ

## Արտաքին հղումներ
* Официальный сайт Елены Афанасьевой
* Блог Елены Афанасьевой на сайте Эхо Москвы
* Елена Афанасьева на сайте радиостанции «Эхо Москвы»
* Елена Афанасьева на сайте Первого канала
* *Решетников К.* Кем Лапу-Лапу приходился Тургеневу // Газета. — 2004. — 3 февр. (перепечатка на Ozon.ru)

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Գրողներ այբբենական կարգով
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Կին լրագրողներ
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս գրողներ
Կատեգորիա:Ռուս թարգմանիչներ
Կատեգորիա:Ռուս լրագրողներ
Կատեգորիա:Ռուս կին գրողներ
Սուշիլա Կարկի

**Սուշիլա Կարկի** (, ), նեպալցի իրավաբան։ Նա Նեպալի Գերագույն դատարանի նախկին գլխավոր դատավորն է և այդ պաշտոնը զբաղեցրած միակ կինը։ Կարկին գլխավոր դատավոր է դարձել 2016 թվականի հուլիսի 11-ին։ Սահմանադրական խորհուրդը՝ վարչապետ Կհադջա Օլիի գլխավորությամբ, նրան խորհուրդ է տվել այդ պաշտոնում։

Նա հայտնի է կոռուպցիայի հանդեպ իր բացարձակ անհանդուրժողականությամբ։ 2017 թվականի ապրիլի 30-ին մաոիստական կենտրոնը և Նեպալի Կոնգրեսը Կարկիի դեմ իմպիչմենտի միջնորդություն են ներկայացրել խորհրդարան։
Սակայն իմփիչմենթի միջնորդությունն ավելի ուշ հետ է կանչվել հանրային ճնշումից և Գերագույն դատարանի ժամանակավոր որոշումից հետո, որը խորհրդարանին հրահանգում է ընթացք չտալ այդ հայտին։

## Անձնական կյանք
Կարկին ֆերմերների ընտանիքի յոթ երեխաներից ավագն է։
Նա ամուսնացել է Դուրգու Պրասադ Սուբեդիի հետ, ում հետ ծանոթացել է Վարանասիում սովորելու ժամանակ։ Դուրգա Սուբեդին այդ ժամանակ Նեպալի կոնգրեսի երիտասարդ առաջնորդներից էր։

Սուբեդին առավել հայտնի է Պանչայաթի ռեժիմի դեմ Նեպալի Կոնգրեսի բողոքի ժամանակ ինքնաթիռի առևանգմանը մասնակցելու համար։

## Կրթություն
1972 թվականին նա ստացել է արվեստի բակալավրի աստիճան Մահենդրա Մուլտիպլե Կամպուսում։
1975 թվականին Կարկին քաղաքական գիտությունների մագիստրոսի աստիճան է ստացել Հնդկաստանի Վարանասիի համալսարանում։
1978 թվականին Նեպալի Թրիբհուան համալսարանում ստացել է իրավունքի բակալավրի աստիճան։

## Կարիերա
1979 թվականին նա սկսել է իր իրավաբանական պրակտիկան Բիրատնագարում։ Կարկին ի սկզբանե աշխատել է որպես ուսուցչի օգնական Մահենդրա Մուլտիպլե Կամպուսում 1985 թվականին։ 2007 թվականին դարձել է ավագ փաստաբան։

Կարկին Գերագույն դատարանում հատուկ դատավոր է նշանակվել 2009 թվականի հունվարի 22-ին և արդարադատության մշտական ներկայացուցիչ 2010 թվականի նոյեմբերի 18-ին։ 
Կարկին Նեպալի Գերագույն դատարանի նախագահի պարտականությունները կատարել է 2016 թվականի ապրիլի 13-ից մինչև 2016 թվականի հուլիսի 10-ը։

## Նեպալի ժամանակավոր վարչապետ (2025 թվականից)
Երբ 2025 թվականի Z սերնդի գլխավորած կոռուպցիայի դեմ 2025 թվականի բողոքի ցույցերը ստիպել են վարչապետ Շարմա Օլիին հրաժարական տալ, անհրաժեշտություն է առաջացել ստեղծել ժամանակավոր կառավարություն, և որոշ ակտիվիստներ առաջարկել են Կարկիի թեկնածությունը՝ նրա քաղաքական չեզոքության պատճառով։ Discord առցանց հաղորդակցման հարթակում անցկացված հարցման արդյունքում սերվերի՝ բողոքի ակցիայի մասնակից անդամները հինգ տարբերակներից ընտրել են Կարկիին Նշանակումը բանակցություններով համաձայնեցվել է Նեպալի բանակի հետ։ 2025 թվականի սեպտեմբերի 12-ին Նեպալի Դաշնային խորհրդարանը լուծարվել է, և Կարկին, Նեպալի Սահմանադրության 61-րդ հոդվածի համաձայն, երդվել է որպես ժամանակավոր վարչապետ։ Նա Նեպալի պատմության մեջ այդ պաշտոնը զբաղեցրած առաջին կինն է։

## Ծանոթագրություններ

## Արտաքին հղումներ
* Interview with Sushila Karki, BBC Nepali Service

Կատեգորիա:Կին դատավորներ
Կատեգորիա:Կին իրավաբաններ
Կատեգորիա:Նեպալի քաղաքական գործիչներ
Էրսկինվիլյան թագավորները

**Էրսկինվիլյան թագավորները** (), 1999 թվականի մելոդրամա՝ նկարահանված Radical Media-ի և ռեժիսոր Ալան Ուայտի կողմից Palace Films-ի համար։ Ֆիլմի շապիկը թողարկվել է 1999 թվականի հունվարի 1-ին։ Ֆիլմի գլխավոր դերասան Հյու Ջեքմանը արժանացել է «լավագույն տղամարդկային կերպար» մրցանակին FCCA մրցանակաբաշխությունում՝ իր կատարած Բարկի 25ամյա եղբոր դերի համար, ով հոր մահի լուրը լսելով վերադառնում է տուն։

## Սյուժե
Ֆիլմը պատմում է 2 եղբայրների պատմություն։ Բարկը՝ 25ամյա երիտասարդը, 2 տարի ապրելով հյուսիսային շրջաններում՝ վերադառնում է տուն։ Պատճառը մահացած հայրն էր։ Ֆիլմը սկսվում է Բարկի՝ լուսաբացին կայարանից ժամանումով և եղբորը փնտրելով։ Նրա հիշողություններից մենք տեղեկանում ենք, որ Բարկը հեռացել էր տնից 2 տարի առաջ, որպեսզի զերծ մնար հոր զայրույթից։ Մեծ եղբայր Ուեյսին, ով մնացել էր հորը խնամելու համար, այդքան էլ չէր ուրախացնում այն, որ եղբայրը բացակայում է տնից։

Զբոսանքից հետո նա հանդիպում է իր հին բարեկամներից մեկին՝ Ուեյնին, ով նրան տեղեկացնում է եղբոր գտնվելու վայրի մասին։ Արդյունքում՝ Ուեյսին հաջողվում է գտնել եղբորը պանդոկում, որտեղ պարզվում է, որ Բարկի ու Ուեյսի մայրը հեռացել է ընտանիքից 15 տարի առաջ, և որ Ուեյսը արագացրել է հոր մահը։

Բարկը նաև հանդիպում է նախկին ընկերուհուն, և նրանց հաջողվում է վերականգնել հարաբերությունները։

## Դերասանական կազմ
* Մարտի Դենիզ — *Բարկի*
* Հյու Ջեքման — *Ուեյս*
* Ջոել Էջերտոն — *Ուեյն*
* Էնդրյու Ուոլլի — *Կոպա*
* Լեա Վանդենբերգ — *Լենի*
* Աարոն Բլեյբի — *Տանի*

## Հավելյալ տեղեկություն
Ֆիլմը նկարահանվել է Նյութաուն և Էրսկինվիլ փողոցներում, ինչպես նաև՝ գրախանութներ Գաուլդայում և Նյութաունում։ Ֆիլմի անվանումը կոչ է արքայական այն հյուրանոցին, որտեղ և տեղի է ունեցել ֆիլմի նկարահանումների մեծ մասը։

## Ծանոթագրություններ

## Արտաքին հղումներ
*  
* 

Կատեգորիա:1990-ականների անգլերեն ֆիլմեր
Կատեգորիա:1999 դրամա ֆիլմեր
Կատեգորիա:1999 ֆիլմեր
Կատեգորիա:Ավստրալիական դրամա ֆիլմեր
Իվան Չեխով

**Իվան Պավլովիչ Չեխով** (, ), ռուս մանկավարժ, ժողովրդական ուսուցիչ։

Անտոն Չեխովի եղբայրը։
## Կենսագրություն
Ծնվել է Տագանրոգում 1861 թվականի ապրիլի 16-ին։ Ընդունվել է Տագանրոգի տղաների դասական գիմնազիան, որտեղ սովորել էին նրա բոլոր ավագ եղբայրները՝ Ալեքսանդրը, Նիկոլայը և Անտոնը։

Չնայած ի բնե ուժեղ հիշողությանը՝ գիմնազիայում սովորել է բավականին դժվարությամբ։ Հոր սնանկացումից և 1876 թվականին ընտանիքի՝ Մոսկվա փախուստից հետո Իվանը մնացել է եղբայր Անտոնի հետ Տագանրոգում։ Անտոնի հետ Տագանրոգում ապրել են զատ-զատ. Անտոնն ապրել է Չեխովների նախկին կենվոր Սելիվանովի մոտ, իսկ Իվանը՝ Ֆենեչկա մորաքրոջ մոտ ծնողների տանը։ Իվանն ապրուստը հոգացել է գիմնազիայում երեկոյան գրքերը կազմելով։

Ավարտելով գիմնազիայի 5-րդ դասարանը և թողնելով այն ծանր նյութական վիճակի պատճառով՝ 1877 թվականի հունիսին Իվան մեկնել է ընտանիքի մոտ՝ Մոսկվա։ Հարաբերությունները հոր հետ հարթ չէին, և տղան կրկին ստիպված էր ապրել ինքնուրույն։ Եղբոր հիմնական օգնողն Անտոնն էր։ 1880 թվականի հունվարին Իվանը Զվենիգորոդի գավառական ուսումնարանի մանկավարժական խորհրդում հաջողությամբ հանձնել է քաղաքային, ծխական և տարրական ուսումնարանի ուսուցչի կոչման համար քննությունները։ Այդ ժամանակից էլ նա որպես ուսուցիչ սկսել է աշխատել Վոսկրեսենսկի քաղաքյի ուսումնարում՝ դրւյքը տարեկան 420 ռուբլի։

1884 թվականին դարձել է Մոսկվայի վաճառականական ընկերության Մեշչանսկի տղաների ուսումնարանի ուսուցիչ։

1886 թվականի գարնանից սկսել է դասավանդել Արբատի քաղաքային տարրական արքունական ուսումնարանում։ 1887 թվականի ձմռանը՝ Արբատի ուսումնարանի փակվելուց հետո, Ի. Չեխովը տեղափոխվել է Մյասնիցկի քաղաքային տարրական ուսումնարան, որտեղ աշխատել է կես տարի։

Անտոն Չեխովի «Իվան Մատվեևիչ» պատմվածքի հերոսն է՝ որպես Իվան, երբ մինչև ուսուցիչ դառնալը, ստիպված լինելով վաստակել, ամբողջ Մոսկվան կտրել էր՝ հասնելու գրող Պյոտր Բոբորիկինին։

1893 թվականին ամուսնացել է Սոֆյա Վլադիմիրովնա Անդրեևայի հետ, որը նրա հետ աշխատում էր Պետրովսկի-Բասմաննի քաղաքային տարրական ուսումնարանում։ 1894 թվականին օգոստոսի 11-ին ծնվել է նրանց որդի Վլադիմիրը։

Լինելով Մոսկվայի քաղաքային Դումայի անդամ՝ Իվան Չեխովը մշտապես հոգ է տարել իր դպրոցի համար՝ անելով թույլատրելիի սահամններում ամեն ինչ դրա համար։

Իվանը վայելել է իր եղբայր Անտոնի անսահման վստահությունն ու հարգանքը։ Նա միակն էր ամբողջ ընտանիքից, որին Անտոն Չեխովը հաղորդել էր Օլգա Կնիպպերի հետ կայանալիք նշանադրության մասին։

Ուսուցչի երկարատև աշխատանքի շնորհիվ ձեռք է բերել մեծ ճանաչում և հարգանք։

## Ընտանիք
* **[[Ալեքսանդր Չեխով]]** (1855—1913)՝ եղբայրը, գրող, արձակագիր, հրապարակախոս, հուշագիր։
* **[[Անտոն Չեխով]]** (1860—1904)՝ եղբայրը, գրող, ռուս գրականության ականավոր դեմքերից մեկը, որի պիեսներ ամենամեծ պահանջարկն ունեն թատրոնում մինչ օրս։
* **[[Միխայիլ Պավլովիչ Չեխով]]** (1865—1936)՝ եղբայրը, գրող։
* **[[Նիկոլայ Չեխով]]** (1858—1889)՝ եղբայրը, նկարիչ։
* **[[Մարիա Չեխովա]]** (1863—1957)՝ քույրը, մանկավարժ, նկարիչ։
* **[[Միխայիլ Չեխով]]** (1891—1955)՝ ազգական (Ալեքսանդր եղբոր որդին), դերասան, թատերական մանկավարժ, ռեժիսոր։

## Ծանոթագրություններ

## Գրականություն
* Бирюкова Н. И. Иван Павлович Чехов — народный учитель / Мелихово. Альманах. — М.: Мелихово, 2008. С. 155—162.

Կատեգորիա:Նովոդևիչյան գերեզմանատանը թաղվածներ
Կատեգորիա:Անտոն Չեխով
Կատեգորիա:Ռուս մանկավարժներ
Լիա (Միքելանջելո)

**Լիա** (իտալ. Lia), Հակոբի առաջին կնոջ և Ռաքելի ավագ քրոջ մարմարյա քանդակը, ստեղծված Միքելանջելոի կողմից մոտավորապես 1542 թվականին, Հուլիոս II պապի դամբարանի համար։ «Լիա»-ն տեղակայված է որմնախորշում, «Մովսես»-ի ձախ կողմում։

## Նկարագրություն
Ըստ Ուիլյամ Ուոլասի, Լիան «մտածկոտ» է, «լի ազնվական, լուռ վեհությամբ»։ Նա ձախ ձեռքում հայելի է պահում, որպեսզի հետևի մարդկանց գործողություններին, իսկ աջում՝ ծաղկաշղթա, որը կյանքի ընթացքում մարդկային առաքինության և մահվանից հետո դրանց փառաբանությունն է խորհրդանշում։ Էրիկ Շիլյանոն նշում է, որ Լիան բավականին «կենսական» է, և «նրա ոտքերը (…) ամուր կանգուն են գետնի վրա», իսկ «… տունիկայի ծալվածքը հիշեցնում է աստվածային Լիայի պտղաբերության մասին, ով Հակոբին վեց որդի է պարգևել»։

Աստվածաշնչում, Ռաքել և Լիա քույրերը հակասում են իրար, ինչը հնարավորություն է տալիս նրանց այլաբանական անձիք համարելուն՝

Լիան խորհրդանշում է «ակտիվ կյանք» (լատ. Vita activa), քանի որ հենց այդպես է Դանթեն նրան պատկերել։ Ռաքելի և նրա ավագ քրոջ՝ Լիայի նախատիպերը, ակնհայտորեն, համարվում են «ակտիվ » Ջուլիանոն և «հայեցողական» Լորենցո Մեդիչին։

## Ծանոթագրություններ

## Մատենագրություն
* (in Italian) Umberto Baldini, *Michelangelo scultore*, Rizzoli, Milano 1973.
* (in Italian) Marta Alvarez Gonzáles, *Michelangelo*, Mondadori Arte, Milano 2007. ISBN 978-88-370-6434-1

Կատեգորիա:Միքելանջելո
Կատեգորիա:Միքելանջելոյի ստեղծագործություններ
Նոբելյան հանձնաժողով

**Նոբելյան հանձնաժողով**, կազմակերպություն, որը կատարում է Նոբելյան մրցանակների դափնեկիրների ընտրության աշխատանքների մեծ մասը։ Գոյություն ունի 5 Նոբելյան հանձնաժողովներ, որոնցից յուրաքանչյուրը որոշում է կայացնում Նոբելի կողմից հիմնադրված հինգ անվանակարգերից յուրաքանչյուրում։

Չորս Նոբելյան հանձնաժողովներ, որոնք աշխատում են ֆիզիկայի, քիմիայի, ֆիզիոլոգիայի կամ բժշկության և գրականության մրցանակների վրա, Շվեդիայի գիտությունների թագավորական ակադեմիայի, Կարոլինի ինստիտուտի և Շվեդական ակադեմիայի հատուկ մարմիններն են։ Այս հանձնաժողովները միայն առաջադրում են մրցանակի թեկնածուներ, վերջնական որոշումներ են կայացվում «մեծ ժողովների» ժամանակ, որոնց մասնակցում են ակադեմիաների բոլոր անդամները ֆիզիկայի, քիմիայի և գրականության մրցանակակրի ընտրության ժամանակ և թագավորական ինստիտուտի Նոբելյան վեհաժողովի 50 անդամներ ֆիզիոլոգիայի և բժշկության մրցանակի ընտրության համար։ Խաղաղության Նոբելյան մրցանակը շնորհում է Նորվեգիայի Նոբելյան կոմիտեն, որը գտնվում է Ստորտինգում (Նորվեգիայի խորհրդարանում) և Նորվեգիայի Նոբելյան ինստիտուտի մաս է կազմում, ընդ որում նա ինչպես ընտրում է թեկնածուներին, այնպես էլ վերջնական որոշում է կայացնում։

Շվեդիայի պետական բանկի տնտեսական գիտությունների բնագավառում Ալֆրեդ Նոբելի (պաշտոնապես Նոբելյան մրցանակ չի համարվում) հիշատակի մրցանակի դափնեկիրների ընտրությունն անցկացվում է այլ դափնեկիրների ընտրության նման։


Պատկեր:Main building of the Royal Swedish Academy of Sciences (Kungliga Vetenskapsakademien), Frescati, Norra Djurgården, Stockholm.jpg|Ֆիզիկայի և քիմիայի երկու Նոբելյան հանձնաժողովներ, ինչպես նաև տնտեսագիտության մրցանակը շնորհող հանձնաժողովը գտնվում են Շվեդիայի Գիտությունների Թագավորական ակադեմիայում:
Պատկեր:KI Berz lab 20060723.jpg|Ֆիզիոլոգիայի և բժշկության Նոբելյան հանձնաժողովը գտնվում է Կարոլինայի ինստիտուտում:
Պատկեր:Svenska-Akademien.jpg|Գրականության Նոբելյան հանձնաժողովը գտնվում է Շվեդիայի ակադեմիայում
Պատկեր:Norske nobelinstiutt 1.jpg|Նորվեգիայի Նոբելյան հանձնաժողով


## Ծանոթագրություններ

Կատեգորիա:Նոբելյան մրցանակ
Կատեգորիա:Շվեդիայի գիտությունների թագավորական ակադեմիա
Կատեգորիա:Շվեդիայի գիտահետազոտական կազմակերպություններ
Կատեգորիա:Բալցանի մրցանակի դափնեկիրներ
Ռիք Մալամբրի

**Ռիք Մալամբրի** (), ամերիկյան դերասան` առավել հայտնի 2010 թվականի «Քայլ առաջ 3D» ֆիլմում խաղացած Լյուք Քեթչերի () դերով։

## Կենսագրություն և կարիերա
Ծնվել է 1982 թվականի նոյեմբերի 7-ին Ֆլորիդա նահանգի Ֆորտ Ֆոլթոն Բիչ քաղաքում՝ Ջենի Թեքերտի և Թիմա Մալամբրիի ընտանիքում։

Մանուկ հասակից հետաքրքրվել է այն ամենով, ինչը կարող էր ինչ-որ չափով բացահայտել իր ներքին արտիստիզմը, այդ թվում նաև Բրեյք դանսով։
Դպրոցը ավարտելուց հետո սովորել է համակարգչային անիմացիաներ և թվային մեդիաներ։ Այդ ընթացքում փողոցում հանկարծակի հանդիպել է Wilhelmina մոդելային գործակալության գործակալին։

2003 թվականին Մալամբրին տեղափոխվել է Նյու Յորք և փայլուն կարիերա է ստեղծել մոդելային բիզնեսում՝ համագործակցելով D&G, Tommy Hilfiger և  American Eagle-ի հետ։ Նա քայլել է Միլանի, Նյու Յորքի, Փարիզի պոդյումներում, մասնակցել է ֆոտոսեսիաների աշխարհի շատ երկրներում և Abercrombie & Fitch և, Ralph Lauren գովազդային ընկերություններում, աշխատել է շատ հայտնի լուսանկարիչների հետ։

2006 թվականի ամռանը մետրոյով ուղևորության ժամանակ Մալամբրին գրավել է Լոս Անջելեսի՝ տաղանդների որոնման գործակալի և քասթինքի տնօրենի ուշադրությունը։ Նրանք ծանոթանում են, և գործակալը նրան ասում է, որ նա ունի բոլոր տվյալները աստղ դառնալու համար՝ լավ արտաքին և հաճելի անհատական հատկանիշներ, խորհուրդ է տալիս հանուն կինոյի և հեռուստատեսային կարիերայի գնալ Լոս Անջելես։

Մալամբրին հետևում է խորհրդին և շուտով ստանում է դեր «Մտածել ինչպես հանցագործը», «Party Down» սերիալներում, ինչպես նաև CBS հեռուստասերիալի «Ինչպես հանդիպեցի ձեր մայրիկին» հիթում։ Հետո նրան առաջարկել են դեր ֆուտուրիստական «Սուրոգատ» թրեյլերում Բրյուս Ուիլիսի հետ, ապա՝ «We Are The Champions» ֆիլմում։

2010 թվականին դերասանը ամուսնացել է մոդել Լիզա Մեյի հետ Զույգը հիմա սպասում է իր առաջնեկին։

## Հետաքրքիր փաստեր
Հնարավոր է՝  Էշթոն Քաթչերի հետ ունեցած արտաքին նմանության պատճառով նա «Քայլ առաջ 3D» ֆիլմում խաղացել է նմանատիպ Քաթչեր () ազգանունով կերպարի դերը։

## Ֆիլմագրություն

## Ծանոթագրություններ

## Արտաքին հղումներ
* 
* Rick Malambri  at the Movieweb

Կատեգորիա:1982 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի պարողներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նոյեմբերի 7 ծնունդներ
Չեխովյան հրացան

**Չեխովյան հրացան**, դրամատուրգիայի սկզբունք՝ համաձայն որի պատմության յուրաքանչյուր տարր պետք է լինի անհրաժեշտ, իսկ անկարևոր տարրերը պետք է հեռացվեն։ Պատմության մեջ չպետք է հայտնվեն դետալներ, որոնք ընթերցողի սպասումները խաբում են, քանի որ որևէ դեր չեն խաղում հետագա իրադարձությունների մեջ։ Այս սկզբունքը հանդիպում է Անտոն Չեխովի նամակագրություններում մի քանի անգամ՝ որոշ զանազանություններով.
* «Այն ամենը, ինչ ուղիղ կապ չունի պատմվածքի հետ, անհրաժեշտ է անխնա դուրս նետել։ Եթե դուք առաջին գլխում ասում եք, որ պատից կախված է հրացան, երկրորդ կամ երրորդ գլխում այն պետք է անպայման կրակի։ Իսկ եթե չի կրակելու, ուրեմն պետք է կախված չլինի»։
* «Չի կարելի տեսարանում դնել լիցքավորած հրացան, եթե ոչ ոք միտք չունի դրանով կրակել։ Չի կարելի խոստանալ»,-Չեխովի նամակը Ալեքսանդր Լազարև-Գրուզինսկուն, 1889 թվական նոյեմբերի 1։ Այստեղ «հրացանը» մենախոսությունն է, որը Չեխովը համարում է ավելորդ և պիեսի մնացած մասերի հետ կապ չունեցող։
* «Եթե դուք առաջին գործողությունում պատից կախել եք ատրճանակ, ուրեմն վերջում այն պետք է կրակի։ Այլապես՝ մի կախեք այն»,-Ի. Գուրլյանդ, Ա. Չեխովի մասին հուշերից, «Թատրոն և արվեստ», 1904, № 28, հուլիսի 11, էջ 521։

Էռնեստ Հեմինգուեյը ծաղրել է այս սկզբունքի մեկնաբանությունները անգլիացի ուսուցիչների կողմից։ Նա իր «Պատմվածքի արվեստը» էսսեում երկու կերպարների օրինակ է բերում,  որոնք ներկայացվում են, սակայն երբեք այլևս չեն հիշատակվում իր «Հիսուն կտոր» պատմվածքում։ Հեմինգուեյը գնահատում էր ոչ էական դետալները, սակայն խոստովանում էր, որ ընթերցողները անխուսափելիորեն սիմվոլիզմ կարևորություն են տեսնում այդ աննշան դետալներում։

## Ծանոթագրություններ

Կատեգորիա:19-րդ դարի հայտնություններ
Կատեգորիա:Անտոն Չեխով
Կատեգորիա:Գրական տերմինաբանություն
Կատեգորիա:Դրամատուրգիա
Կատեգորիա:Կարծրատիպեր
Կատեգորիա:Չեխովագիտություն
Կատեգորիա:Փոխաբերություններ
Կատեգորիա:Ֆիլմերի և վիդեոների տերմինաբանություն
Տաճկահայաստանում (նկար)

**«Տաճկահայաստանում»**, ՀԽՍՀ ժողովրդական նկարիչ Էդուարդ Իսաբեկյանի 1940 թվականին ստեղծած կտավը։ Գտնվում է Իսաբեկյան ընտանիքի հավաքածուում։ Նյութը՝ կտավ, յուղաներկ, չափերը՝ 40×70 սմ։

## Պատմություն
Էդուարդ Իսաբեկյանի ամենավաղ ստեղծագործական շրջանը եղել է հայրենասիրական, հերոսական դիմակայման, աննկունության գաղափարների արտացոլման տասնամյակը։ Իսաբեկյանի արվեստում ողջ 40-ականների ընթացքում թեմատիկ-կոմպոզիցիոն աշխատանքների համար հիմք են հանդիսանում պայքարի ու հայրենասիրական թեմաները։ Անդրադառնալով ժամանակի կոնկրետ իրադարձություններին՝ նկարիչը դիմում է հայ ժողովրդի պատմական անցյալի հերոսական և ողբերգական էջերին։

1940-ականներին ստեղծված մի շարք կտավներում Էդուարդ Իսաբեկյանը մտահղացել է 20-րդ դարասկզբի հայ ժողովրդի դեմ օսմանյան թուրք բարբարոսների անօրեն դաժանությունն ու ողբերգական իրադարձությունները պատկերել որպես փաստ, առանց պաթոսից, ինչպես օրինակ «Տաճկահայաստանում» (Արևմտյան Հայաստան) կտավում։

## Նկարագրություն
Կատարվող իրադարձության ամբողջ դրամատիզմը արտահայտված է կերպարների դեմքերի վրա, աչքերի արտահայտության, սպասողական շարժումների մեջ, իսկ հետին պլանի անհանգսիտ երկինքը ավելի է ամբողջականացնում տիրող տրամադրությունը։ Ստվերն ու լույսը ամենակարևոր դերն են խաղում կտավում. նկարիչը կարողացել է լուսավորել շողերով այն, ինչի վրա դիտողը պետք է ուշադրություն դարձնի։ Ստացվել է միասնական մի պատկեր, որտեղ բոլորը տոգորված են մի դժբախտությամբ, բայց բոլորի մեջ կա օպտիմիստական ինչ-որ մի պահ։ Կտավի ձախ անկյունում տեսնում ենք նկարչի ինքնադիմանկարը։

## Ծանոթագրություններ

## Արտաքին հղումներ
*Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:1940 նկարներ
Ալեքսանդր Բոժինով

**Ալեքսանդր Բոժինով** (, ), բուլղարացի նկարիչ, հրապարակախոս, գրող և ծաղրանկարիչ։

## Կենսագրություն
Ալեքսանդր Բոժինովը ծնվել է 1878 թվականի փետրվարի 24-ին Սվիշտովում, Բուլղարիա։ Սոֆիայում ավարտել է տարրական դպրոցը, իսկ հետո սովորել է Մյունխենում, Գերմանիա։ Որոշ ժամանակ խմբագրել է «Българан» բուլղարական կատակերգական թերթը։ Ծաղրանկարներ է հրապարակել «Вечерней почта»-ում և «Камбана»-ում։ 1929 թվականին ընտրվել է Բուլղարիայի գիտությունների ակադեմիայի անդամ-թղթակից, իսկ 1939 թվականին՝ լիիրավ անդամ։ Եղել է Մակեդոնիայի գիտա-հետազոտական ինստիուտի անդամ։
[մինի|ձախից|Ալեքսանդր Բոժինովը [Ռայկո Ալեքսիևի, Ալեքսանդր Ժենդովի, Ստոյան Վենևի և այլ մարդկանց հետ:]]

Բոժինովը Բուլղարիայում որպես արվեստ ծաղրանկարի հիմնադիրն է։ Նրա ծաղրանկարները տարբերվում են զանազան թեմաներով և սրամիտ տեքստով։ Նրա ծաղրանկարներից ամենահայտնիներից մեկը ուղղված է Ֆերդինանդ I-ի կարգի դեմ։ Բոժինովի մուլտֆիլմերի կերպարներ Պիժոն և Պենդոն դարձել են ժողովրդական բանահյուսության հերոսներ։

1944 թվականի սեպտեմբերի 9-ին նրա ստեղծագործությունների առարկան զգալի փոփոխության է ենթարկվել։ Բոժինովի հիմնական առարկան դարձել է երկրի պաշտպանությունը։ Գրել է բանաստեղծություններ և ֆելիետոններ։

Ալեքսանդր Բոժինովը մահացել է 1968 թվականի սեպտեմբերի 30-ին Սոֆիայում՝ 90 տարեկան հասակում։

## Ծանոթագրություններ

## Աղբյուրներ
* Картины на Александър Божинов, Галерия „Виктория“
* Македония в карикатуры, С., 1930, с.48.
* [Вот и за Александър Божинов в Националния каталог на академичните библиотеки в страната НАБИС](http://primo.nalis.bg/primo_library/libweb/action/search.do?dscnt=0&vl(1UI0)=contains&scp.scps=scope%3A(ALL)%2Cscope%3A(LSU_aricles+)&frbg=&vl(28101403UI1)=all_items&tab=default_tab&dstmp=1491798367327&srt=rank&vl(12610808UI0)=any&ct=search&mode=Basic&dum=true&indx=1&vl(freeText0)=Александър+Божинов&vid=NALIS_VIEW&fn=search)
* Александър Божинов при честването на 25-годишния творчески юбилей на Константин Щъркелов
* Boshinow, Alexandyr Nikolow. In: Taschenlexikon Bulgarien, Bibliographisches Institut Leipzig 1983, Seite 34.
* Карчев, Петър. През прозореца на едно полустолетие (1900 – 1950), Изток-Запад, София, 2004, стр. 202. ISBN 954321056X

Կատեգորիա:19-րդ դարի գրողներ
Կատեգորիա:20-րդ դարի գրողներ
Կատեգորիա:Բուլղարացի արվեստագետներ
Կատեգորիա:Բուլղարացի բեմանկարիչներ
Կատեգորիա:Բուլղարացի գրողներ
Կատեգորիա:Բուլղարացի հրապարակախոսներ
Կատեգորիա:Բուլղարացի նկարիչներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Ծաղրանկարիչներ
Վիլմա Դեգիշեր

**Վիլմա Դեգիշեր** (գերմաներեն՝ **Vilma Degischer**, ), թատրոնի և կինոյի ավստրիացի դերասանուհի, ով 1931 թվականից մինչև 1991 թվականն ընկած վաթսունամյա ժամանակահատվածում նկարահանվել է երեսունից ավելի կինոնկարներում, միաժամանակ տասնյակ դերեր մարմնավորել Ավստրիայի մայրաքաղաքի՝ Վիեննայի *Theater in der Josefstadt* թատրոնի բեմի վրա։

Դպրոցն ավարտելուց հետո Վիլման սկզբնական շրջանում ցանկացել է դառնալ պարուհի և որոշակի ժամանակաշրջան աշակերտել է էքսպրեսիվ պարատեսակի ստեղծողներից մեկին՝ Գերտրուդ Բոդենվիզերին, ով նշանակալի ավանդ է ներդրել ավստրիական պարարվեստի զարգացման գործում։ Սակայն, ի վերջո, հասկացել է, որ իր կոչումը դերասանական արվեստին նվիրվելն է և հմտացել, մասնագիտացել է այդ ասպարեզում։

## Ֆիլմագրություն

## Պարգևներ
մինի|Վիլմա և Հերման Դեգիշերների շիրմաքարը Վիեննայի Sieveringer Friedhof  գերեզմանատանը
1959 թ. - *Ավստրիական պատվո խաչ* շքանշան՝ գիտության և արվեստի բնագավառների աշխատողների համար

1972 թ. - Յոզեֆ Կայնցի մեդալ

Մայրաքաղաք Վիեննայի պատվո ոսկե մեդալ

## Գրականություն
* Wolfgang Beck: *Degischer, Vilma*. In: Manfred Brauneck, Wolfgang Beck (Hrsg.): *Theaterlexikon 2. Schauspieler und Regisseure, Bühnenleiter, Dramaturgen und Bühnenbildner*. Rowohlt, Reinbek 2007, S. 144f. ISBN 978-3-499-55650-0
* Kay Weniger: *[[Das große Personenlexikon des Films]]. Zweiter Band C-F*, Schwarzkopf & Schwarzkopf Verlag, Berlin 2001, ISBN 3-89602-340-3, S. 328
* H. Möckli: *Das Theater in der Josefstadt 1945–1955 und das Lebenswerk Vilma Degischers (1911–1992)*. Diplomarbeit Universität Wien 1996.

## Ծանոթագրություններ

## Արտաքին հղումներ
* 
*  Վիլմա Դեգիշերը Find a Grave-ում
*  Վիլմա Դեգիշերը Virtual History-ում

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Պոլդի Դուր

**Պոլդի Դուր** (գերմաներեն՝ **Poldi Dur**, ), ավստրիացի պարուհի և թատրոնի ու կինոյի դերասանուհի։ Հիմնականում թատրոնում աշխատելով հանդերձ՝ նկարահանվել է մի շարք ֆիլմերում։ «Պոլդի Դուր»-ը նրա բեմական անուն-ազգանունն է. իսկական անուն-ազգանունն է **Էլիզաբեթ Հանդլ**։ Ծնվել է Ավստրիայի մայրաքաղաքում՝ Վիեննայում, որտեղ էլ երիտասարդ տարիներին ծավալել է իր ստեղծագործական գործունեությունը որպես պարուհի և դերասանուհի։ Այն բանից հետո, երբ անշլյուսի արդյունքում Ավստրիան բռնակցվել է նացիստական Գերմանիային, նա ամուսնու՝ ավստրիացի գրող Վալտեր Ռայշի հետ հարկադրված է եղել լքել Ավստրիան և ապաստան գտնել Ամերիկայի Միացյալ Նահանգներում։ Այստեղ շարունակել է պարուհու և թատրոնի դերասանուհու իր կարիերան և, բացի այդ, դերակատարումներով հանդես է եկել մի շարք կինոնկարներում։ Մահացել է 1996 թվականին, Բևերլի Հիլզում։
## Ընտրյալ ֆիլմագրություն
thumb|right|260px|Բոբի Վաթսոնը Ադոլֆ Հիտլերի և Պոլդի Դուրը Գելի Ռաուբալի դերում (կադր 1944 թ. նկարահանված «Հիտլերյան ավազակախումբը» կինոնկարից)

## Ծանոթագրություններ

## Գրականություն
* Thomas S. Hischak. *American Plays and Musicals on Screen: 650 Stage Productions and Their Film and Television Adaptations*. McFarland & Company, 2005.
* Kay Weniger: *„Es wird im Leben dir mehr genommen als gegeben …“. Lexikon der aus Deutschland und Österreich emigrierten Filmschaffenden 1933 bis 1945. Eine Gesamtübersicht.* ACABUS Verlag, Hamburg 2011, ISBN 978-3-86282-049-8, S. 580.
## Արտաքին հղումներ
*

Կատեգորիա:Պարուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Միխայիլ Ֆետիսով

**Միխայիլ Իվանովիչ Ֆետիսով** (, ), ռուս խորհրդային գրականագետ, քննադատ։ Բանասիրական գիտությունների դոկտոր (1955)։

## Կենսագրություն
Ֆետիսովը գյուղացու որդի է։ Դեռ մանկուց աշխատել է Շախտի քաղաքի հանքավայրում։ 1931 թվականին ավարտել է Հյուսիսկովկասյան (Ռոստովի) համալսարանը։

Տպագրվել է 1926 թվականից, գրել է տեղական թերթերին, աշխատել է Նովոչերկասկի քաղաքային թերթի քարտուղար։ ԽՄԿԿ անդամ 1944 թվականից։

«Հեղափոխություն և մշակույթ» ամսագրում (1928, թիվ 13) տպագրել է «Եսենինշչինան դպրոցում» քննադատական հոդվածը։

Ֆետիսովն աշխատել է Ղազախստանի համալսարաններում։ 1950 թվականից տեղափոխվել է ԽՍՀՄ Ա․ Մ․ Գորկու անվան համաշխարհային գրականության ինստիտուտ։

Պաշտպանել է դոկտորական ատենախոսություն «Ռուսաստանի և Ղազախստանի գրական հարաբերությունները (XIX դարի 30-50-ական թվականներ)»։

Ֆետիսովը թաղված է Կալիտնիկովյան գերեզմանատանը։

## Ստեղծագործական գործունեություն
Միխայիլ Իվանովիչ Ֆետիսովը ԽՍՀՄ ժողովուրդների գրողների և բանաստեղծների ստեղծագործության վերաբերյալ գրքերի հեղինակ է։

## Ընտրյալ հրապարակումներ
* «Джамбул Джабаев. Жизнь и творчество» (1946),
* «Проблемы изучения русской советской литературы» («Изв. АН СССР», 1952, т. XI, в. 4),
* «Мордовские народные сказательницы» (в соавт., 1953),
* «О многонациональном характере литературного процесса в России» («Изв. АН БССР», 1954, № 3),
* «Творческие взаимосвязи литератур народов СССР» (1955),
* «Литературные связи России и Казахстана. 30—50 годы XIX века» (1956),
* Народные певцы советской эпохи (Саранск, 1956),
* «Народный поэт Чувашии П. П. Хузангай» (Чебоксары, 1957),
* «Зарождение казахской публицистики» (1961) и др.

## Ծանոթագրություններ

## Արտաքին հղումներ
* Зинин С. И. С. А. Есенин и его окружение. Биобиблиографический справочник

Կատեգորիա:Բանասիրական գիտությունների դոկտորներ
Կատեգորիա:ԽՄԿԿ անդամներ
Կատեգորիա:Խորհրդային գրականագետներ
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս գիտնականներ
Կատեգորիա:Ռուս գրականագետներ
Կատեգորիա:Ռուս քննադատներ
Մարիա Արտեմևա

**Մարիա Արտեմևա** (, ). գեղասահքի մարզիչ, Ռուսաստանի նախկին գեղասահորդ, հանդես է եկել մենասահքում։ Ձմեռային Ունիվերսիադայի 2015 թվականի բրոնզե մեդալակիր, Ռուսաստանի սպորտի վարպետ։ 2017 թվականի հունվարի դրությամբ նա Չմշկասահորդների միջազգային միության (ISU) վարկանիշում զբաղեցնում է 55-րդ հորիզոնականը;

### Գործունեություն
Մարիա Արտեմևան ծնվել է 1993 թվականին՝  Ռուսաստանի հյուսիսային մայրաքաղաքում։ Գեղասահքով սկսել է զբաղվել մանկուց։ 2011 թվականի գարնանից ի վեր մարզվում է Եվգենի Ռուկավիցինի ղեկավարությամբ։ 2014 թվականի ամռանից նրա խորեոգրաֆը եղել է Կոնստանտին Մենշովը։

Մարիայի նախաօլիմպիական շրջանը այդքան էլ վատը չէր։ Առաջին անգամ հանդես գալով Գրան-Պրիում` դարձավ Զագրեբի «Ոսկե ձի» մրցաշարի փոխչեմպիոն։ Ձմեռային Ունիվերսիադայի մրցաշրջանի ավարտին նա նվաճեց բրոնզե մեդալ՝ բարելավելով իր նախկին մարզական նվաճումները։

2015 թվականի հոկտեմբերին Մարիան նոր մրցաշրջանում սկսեց իր ելույթները։ Մեկնարկը տրվել է Օնդրեյ Նեպելի հուշամրցաշարում և ազատ ծրագրում գերազանցեց իր բոլոր նվաճումները։ Երկու շաբաթ անց Սարանսկում անցկացված Մորդովյան մրցաշարում նա նորից երրորդ հորիզոնականում էր և կրկին գերազանցեց իր արդյունքները ազատ ծրագրում։ Ավստրիայում անցկացվող մրցաշարում նա գրավեց երկրորդ հորիզոնականը։ Մարզիկը հանդես եկավ Նագանոյում կայացած Գրան-Պրիի վերջին փուլում։ Ազգային առաջնությունում նա այդքան էլ լավ հանդես չեկավ և հայտնվեց աղյուսակի երկրորդ կեսում։

Նոր` նախաօլիմպիական մրցաշրջանում Մարիան պատրաստվում էր հանդես գալ Կանադայի Գրան-Պրիի փուլում։ Սեպտեմբերին Չմշկասահորդների միջազգային միությունը (ISU) Մարիային հանեց անմիջապես ստարտից։ Ավելի ուշ նա անցավ մարզչական աշխատանքի։

### Սպորտային ձեռքբերումներ

## Ծանոթագրություններ

## Արտաքին հղումներ
* Артемьева, Мария Эдуардовна на sport-folio.net

Կատեգորիա:Ռուս գեղասահորդներ
Կատեգորիա:Ռուսաստանի սպորտի վարպետներ
Ալեքսանդր Չուդակով

**Ալեքսանդր Պավլովիչ Չուդակով** (, ), ռուս բանասեր, գրականագետ և գրող, մանկավարժ, Ա. Պ. Չեխովի ստեղծագործությունների մասնագետ։

## Կենսագրություն
1960 թվականին Ալեքսանդր Չուդակովն ավարտել է Մոսկվայի պետական համալսարանի բանասիրական ֆակուլտետը։ 1964 թվականից աշխատել է Համաշխարհային գրականության ինստիտուտում, դասավանդել Մոսկվայի պետական համալսարանում, Մաքսիմ Գորկու անվան գրականության ինստիտուտում։ Բանասիրական գիտությունների դոկտոր (1983)։ 1987 թվականից հետո եվրոպական և ամերիկյան համալսարաններում կարդացել է ռուս գրականության դասընթաց։ Եղել է Միջազգային չեխովյան ընկերության անդամ։

Չուդակովի գրչին են պատկանում հետևյալ գրականագիտական աշխատությունները. «Չեխովի բանաստեղծական արվեստը» (1971, անգլերեն թարգմանություն՝ 1983), «Չեխովի աշխարհը. ծագում և հաստատում» (1986), «Խոսք - իր - աշխարհ. Պուշկինից Տոլստոյ» (1992)։ Բացի այդ, նա հրապարակել է ռուս գրականության պատմության վերաբերյալ 200-ից ավելի հոդված, պատրաստել և մեկնաբանել Վիկտոր Շկլովսկու, Յուրի Տինյանովի ստեղծագործությունների ժողովածուները։

2000 թվականին «Զնամյա» ամսագրում հրապարակվել է Չուդակովի «Խավարը նստում է հին սանդուղքներին» վեպը, որը 2001 թվականին առաջադրվել է Բուկերյան մրցանակի։ Նույն վեպի համար 2011 թվականին գրողին հետմահու շնորհվել է «Տասնամյակի ռուսական Բուկեր» մրցանակը։ Չուդակովն արժանացել է նաև «Զնամյա» հիմնադրամի մրցանակին (2000)։

Չուդակովը մահացել է 2005 թվականի հոկտեմբերի 3-ին՝ չպարզված հանգամանքներում ստացած գլխուղեղի ծանր վնասվածքի հետևանքով։ Թաղված է Մոսկվայի Վոստրյակովյան գերեզմանատանը։

Այրին գրականագետ և հասարակական գործիչ Մարիետա Չուդակովան է։

## Հիմնական աշխատություններ
* Поэтика Чехова. — , 1971;
* Мир Чехова: возникновение и утверждение. М., 1986;
* Антон Павлович Чехов: книга для учащихся; [рец.: В. И. Коровин, Л. И. Соболев; ред. Л. А. Белова; худ. Б. Л. Рытман]. — : Просвещение, 1987. — 172 с. — (Биография писателя). — Доп. тираж 200&nbsp;000 экз.
* Слово — вещь — мир: от Пушкина до Толстого. — , 1992;
* Ложится мгла на старые ступени: роман-идиллия. —  Время, 2012. — 638 с. — (Самое время!) — 13&nbsp;000 экз. — ISBN 978-5-9691-0801-1.

## Ծանոթագրություններ

## Գրականություն
* 
* Бочаров С. Г. Синяя птица Александра Чудакова // Новое литературное обозрение: журнал. — 2005. — № 75.
* Долинин А. А. Памяти А. П. Чудакова // Новое литературное обозрение: журнал. — 2005. — № 75.
* Рейфилд Д. «Он к величаньям ещё не привык…» // Новое литературное обозрение: журнал. — 2006. — № 77.
* Соловьёва Т. Незаинтересованность собой. Александр Чудаков // Вопросы литературы: журнал. — 2015. — № 2.

## Արտաքին հղումներ
* Чудаков, Александр Павлович в «Журнальном зале»
* Дневник А. П. Чудакова за январь — начало февраля 2005 г.
* *Кузечкин А.* ''Чудаков А.'' Ложится мгла на старые ступени.

Կատեգորիա:Ռուս գրականագետներ
Կատեգորիա:Բանասիրական գիտությունների դոկտորներ
Կատեգորիա:Անձինք այբբենական կարգով
Կատեգորիա:Չեխովագետներ
Կատեգորիա:Մոսկվայի պետական համալսարանի շրջանավարտներ
Կատեգորիա:Խորհրդային տղամարդ գրողներ
Կատեգորիա:Խորհրդային բանասերներ
Կատեգորիա:Խորհրդային մանկավարժներ
Կատեգորիա:Ռուս արձակագիրներ
Կատեգորիա:Խորհրդային գրականագետներ
Ձմեռային քուն (ֆիլմ)

**«Ձմեռային քուն»** (), թուրքական դրամա ժանրի ֆիլմ։ Ֆիլմի ռեժիսորն է Նուրի Բիլգե Ջեյլանը, որը նկարահանել է Անտոն Չեխովի «Կինը» պատմվածքի մոտիվներով։ Ֆիլմը Կաննի 67-րդ կինոփառատոնում արժանացել է «Ոսկյա արմավենու ճյուղ» մրցանակի։ Ֆիլմի պրեմիերան տեղի է ունեցել 2014 թվականի մայիսի 16-ին փառատոնի շրջանակներում։

## Սյուժե
Կինոնկարը պատմում է Այդըն անունով մարդու մասին։ Նա նախկին դերասան էր և Կապադովկիայում ոչ մեծ հյուրանոցի սեփականատեր։ Ձմռանը նա բաժանված կնոջ և քրոջ հետ ապրում է այնտեղ։

## Դերերում
* Հալուք Բիլգիներ - *Այդըն*
* Մելիսա Սյոզեն - *Նիհալ, Այդընի կինը*
* Սերհաթ Քըլըչ - *Համդի*
* Դեմեթ Աքբաղ - Նեջլա, *Այդըն*ի քույր*ԱյդընԱյդըն*
* Այբերք Փերքջան - *Հիդայեթ, Այդընի վարորդը*
* Նեջաթ Իշլեր - *Իսմայիլ*
* Թամեր Լևենթ - *Սուավի*
* Նադիր Սարըբաջաք - *Լևենթ, ուսուցիչ*

## Արտադրություն
Ֆիլմը նկարահանվել է թուրքական «NBC Film» կինոընկերությամբ՝ թուրքական «Zeynofilm», գերմանական «Bredok Film Production» և ֆրանսիական «Memento Films» կինոընկերությունների հետ համագործակցության շրջանակներում։ Ֆիլմի բյուջեն կազմել է 450 000 եվրո, որը հատկացրել է եվրոպական «Eurimages» ֆոնդը։ Ֆիլմի նկարահանումներն անցկացվել են երկու ձմեռային ամիսների ընթացքում Կապադովկիայում։

## Մրցանակներ և առաջադրումներ
* 2014, Կաննի կինոփառատոնում «Ոսկյա արմավենու ճյուղ» մրցանակ։
* 2014, Սիդնեյի կինոփառատոնում հանդիսատեսի համակրանքի մրցանակ։
* 2014, Երեք առաջադրում Եվրոպական կինոկատակերգության մրցանակի՝ լավագույն եվրոպական ֆիլմ (Զեյնեպ Օզբատուր Ատական, Նուրի Բիլգե Ջեյլան), լավագույն եվրոպական ռեժիսոր (Նուրի Բիլգե Ջեյլան), լավագույն եվրոպական սցենարիստ (Նուրի Բիլգե Ջեյլան, Էբրու Ջեյլան)։
* 2015, Թուրքիայի կինոքննադատների ասոցիացիայի 6 մրցանակ՝ լավագույն ֆիլմ, լավագույն ռեժիսոր (Նուրի Բիլգե Ջեյլան), լավագույն դերասան (Խալուկ Բիլգիներ), լավագույն դերասանուհի (Մելիսա Սյոզեն), երկրորդ պլանի լավագույն դերասան (Այբերկ Փեկջան), լավագույն օպերատորական աշխատանք (Գյոքհան Թիրյաքի)։
* 2015, «Սեզար» մրցանակի առաջադրում «լավագույն օտաերկրյա ֆիլմ» անվանակարգում։
* 2015, «Ամանդա» մրցանակի առաջադրում «լավագույն օտաերկրյա ֆիլմ» անվանակարգում։
* 2015, «Բոդիլ» մրցանակի առաջադրում «լավագույն ոչ ամերիկյան ֆիլմ» անվանակարգում։
* 2015, Լոնդոնի կինոքննադատների խմբակցության մրցանակի առաջադրում «օտար լեզվով լավագույն ֆիլմ» անվանակարգում։

## Ծանոթագրություններ

## Արտաքին հղումներ
* Ֆիլմի պաշտոնական կայք 
* 
* 

Կատեգորիա:2010-ականների ֆրանսիական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Անգլերեն ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Գերմանական դրամա ֆիլմեր
Կատեգորիա:Գերմանական ֆիլմեր
Կատեգորիա:Թուրքական դրամա ֆիլմեր
Կատեգորիա:Թուրքական ֆիլմեր
Կատեգորիա:Թուրքերեն ֆիլմեր
Կատեգորիա:Թուրքիայում նկարահանված ֆիլմեր
Կատեգորիա:Ստամբուլում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Թուրքիայում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների գերմանական ֆիլմեր
Սևիլ (օպերա)

**«Սևիլ»** (), քնարերգ-հոգեբանական դրամա օպերան, որը գրվել է 1949–1952 թվականներին։ Օպերայի հեղինակը Ֆիքրեթ Ամիրովն է։ Օպերայի լիբրետոն գրվել է Թալաթ Էյյուբովի կողմից՝ Ջաֆար Ջաբարլիի «Սևիլ» պիեսի հիման վրա։ 
[մինի|left|242x242px|[Ռաշիդ Բեհբութովը Բալաշ դերում]]

Օպերայի պրեմիերան տեղի է ունեցել 1953 թվականի դեկտեմբերի 25-ին ՝Ադրբեջանի Օպերայի և բալետի պետական թատրոնում։ Օպերան սկզբնապես գրվել է 4 գործողություններով, իսկ ավելի ուշ հեղինակը խմբագրել է 3 և 2 գործողություններով։

Ֆիքրեթ Ամիրովի «Սևիլ» օպերան առաջին ադրբեջանական օպերան էր, որը գրվել է ժամանակակից քնարական և հոգեբանական ժանրում։ «Սևիլ» օպերան կարևոր հանգրվան էր Ադրբեջանում օպերայի զարգացման գործում։

## Ներկայացման պատմություն
Ֆիքրեթ Ամիրովը օպերան սկսել է գրել 1949 թվականին։ Օպերայի լիբրետոն գրել է բանաստեղծ Թալաթ Էյյուբովը։ Առաջին անգամ ներկայացվել է 1953 թվականի դեկտեմբերի 25-ին Ադրբեջանի օպերայի և բալետի պետական ակադեմիական թատրոնում։ Օպերայի առաջին ներկայացումը ղեկավարել է Մ. Մամեդով։ Դիրիժորը Աֆրասիաբ Բադալբեկլին էր։ Հիմնական դերերը խաղացել են Վերա Աբըշևան (Սեվիլ), Ռաշիդ Բեհբութով (Բալաշ), Աղաբաբա Բունյադզադեն (Աթաքիշի) և այլ դերեսանները։

## Աղբյուրներ
* Карагичева, 1956, с. 78.
* Бернандт, 1962, с. 264.

## Ծանոթագրություններ

Կատեգորիա:Ադրբեջաներեն օպերաներ
Կատեգորիա:Գրականության հիման վրա ստեղծված օպերաներ
Փիթ Բութիջիչ

**Փիթ Բութիջիչ** (, ), ամերիկացի քաղաքական գործիչ և ԱՄՆ ռազմածովային հետախուզության նախկին սպա։ Սաութ Բենդ քաղաքի քաղաքապետը 2012 թվականից։ Դեմոկրատական կուսակցության անդամ։ ԱՄՆ-ի 2020 թվականի նախագահական ընտրություններում նախագահի թեկնածու դեմոկրատական կուսակցությունից։

## Կենսագրություն
Բութիջիչը ծնվել է Ինդիանա նահանգի Սաութ Բենդ քաղաքում։ Մայրը Ջենիֆեր էն Մոնթգոմերին է, հայրը՝ Ջոզեֆ Բութիջիչը։ Նրա հայրը ներգաղթել է Մալթայից։ Նրա մայրը մեծացել է Հարավային Իլինոյսում՝ զինվորականի ընտանիքում։
  
Բութիջիչը Հարվարդի համալսարանի շրջանավարտ է։ 2007-2010 թվականներին աշխատել է McKinsey and Company խորհրդատվական ընկերությունում։ 2009-2017 թվականներին ծառայել է ԱՄՆ ռազմածովային ռեզերվում, որպես հետախուզության սպա, որտեղ ստացել է լեյտենանտի կոչում։ Այս կոչումով նա ծառայել է Աֆղանստանում։
  
Բութիջիչն առաջին անգամ Սաութ Բենդի քաղաքապետ է ընտրվել 2011 թվականին և վերընտրվել 2015 թվականին:Բութիջիչի՝ քաղաքապետի պաշտոնում գտնվելու ժամանակ նրա քաղաքականությունը լայն աջակցություն է ունեցել։ Նրա բարեփոխումները խթանել են տնտեսական աճն ու ներդրումները։ 2013 թվականին նա արժանացել է GovFresh մրցանակի, որպես տարվա քաղաքապետ։
 
2019 թվականի հունվարին Բութիջիչը հայտարարել էր, որ մտադիր է 2020 թվականի ընտրություններում առաջադրվել Դեմոկրատական կուսակցության կողմից՝ Միացյալ Նահանգների նախագահի պաշտոնում։ Իր քարոզարշավի մասին նա պաշտոնապես հայտարարել է 2019 թվականի ապրիլի 14-ին։ Նրա քաղաքական հարթակը ներառում է հանրային առողջապահության, շրջակա միջավայրի պաշտպանության, ժողովրդավարական կուսակցության և արհմիությունների միջև երկխոսության և համագործակցության աջակցություն, հրազենի գնման մասին օրենսդրության խստացում, դաշնային օրենսդրության ընդունում, որն արգելում է ԼԳԲՏ անձանց նկատմամբ խտրականությունը աշխատանքում։

## Անձնական կյանք
Բութիջիչը բարեպաշտ քրիստոնյա է, և նա հաճախ է նշում, որ իր կյանքում հավատքն ուժեղ ազդեցություն է ունեցել։ Մանուկ հասակում մկրտվել է որպես կաթոլիկ և սովորել է կաթոլիկ դպրոցում։

Բութիջիչը մի քանի լեզու գիտի։ Նա սովորել է խոսել նորվեգերեն, ինչպես նաև խոսում է իսպաներեն, իտալերեն, մալթայերեն, արաբերեն, պարսկերեն և ֆրանսերեն։ Նվագում է կիթառ և դաշնամուր։ 2013 թվականին հանդես է եկել Սաութ Բենդի սիմֆոնիկ նվագախմբի հետ, որպես դաշնամուրի հրավիրված մենակատար։

2015 թվականի հունիսին, South Bend Tribune թերթին տված հարցազրույցում Բութիջիչը հայտարարել էր, որ գեյ է։ 2017 թվականի դեկտեմբերին Բութիջն հայտարարել էր մասնավոր Գլեզմանի՝ միջնակարգ դպրոցի ուսուցչի հետ նշանադրության մասին, որի հետ Բութիջիչը հանդիպել էր 2015 թվականի օգոստոսից։ Նրանք ամուսնացել են 2018 թվականի հունիսի 16-ին՝ Սուրբ Հակոբի տաճարում, և դրանից հետո բնակվում են Սաութ Բենդի նույն թաղամասում, որտեղ մեծացել է Բութիջիչը։

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Հարվարդի համալսարանի շրջանավարտներ
Կատեգորիա:Օքսֆորդի համալսարանի շրջանավարտներ
Արևելյան արվեստի թանգարան (Թուրին)

**Արևելյան արվեստի թանգարան** (, ինչպես նաև հայտնի է ՄԱՕ հապավումով) թանգարան, որը գտնվում է 17-րդ դարում կառուցված պալատում, Իտալիայի Թուրին քաղաքում։

Թանգարանում է գտնվում Իտալիայի ասիական արվեստի կարևոր հավաքածուներից մեկը։ Հավաքածուն, որն ընդգրկում է շուրջ 2.200 աշխատանքներ, ներկայացնում է Ասիա աշխարհամասի մշակութային և գեղարվեստական ավանդույթները։

## Պատմություն
Թանգարանը բացվել է 2008 թվականի դեկտեմբերի 8-ին` իր մեջ ներառելով Թուրինի Հնագույն արվեստի քաղաքային թանգարանի ասիական հավաքածուն, ինչպես նաև` նվիրատվություններ Թուրինի քաղաքապետարանի, Ջիովանի Ագնելի հիմնադրամի և Սան Պաուլո ընկերության կողմից։ Ճարտարապետ Անդրեա Բրունոն իրականացրել է Պալացցո Մազոնիսի վերակառուցումը, որպեսզի այն կարողանա տեղավորել նոր բացված թանգարանը։

Առաջին տարվա ընթացքում թանգարան է այցելել մոտ 10000 մարդ։

## Հավաքածու
Ճապոնական երկու քարերի այգիներ գտնվում են ներքնահարկի բակում և առանձնացված են ապակիով։ Այստեղ կա նաև ժամանակավոր ցուցադրությունների տարածք։

Առաջին հարկում են գտնվում մի քանի հավաքածուներ Հնդկաստանից, հնագույն Գանդհարայից և Հարավարևելյան Ասիայից։ Առաջին և երկրորդ հարկերի միջնահարկում գտնվում են ճապոնական արվեստի գործեր։ Չինական արվեստի հավաքածուները` Հան ազգությունից մինչև Թան դինաստիան ներկայացնող ծիսական բրոնզե արձաններ, թաղման ծեսերի նմուշներ, գտնվում են երկրորդ հարկում։ Երրորդ հարկի Հիմալայան պատկերասրահը նվիրված է բուդդայական արվեստի գործերին Բութանից, Նեպալից և Տիբեթից։

Չորրորդ հարկում է գտնվում իսլամական արվեստի հավաքածուն. այստեղ են պահվում արվեստի գործեր Թուրքիայից, Իրանից, Իրաքից և Արաբական թերակղզուց։

## Պատկերասրահ

UN'ANTICA ANFORA ORIENTALE.jpg
Arte orientale.jpg
Asia Meridionale e Sud Est Asiatico - Sb 10 b.jpg
Asia Meridionale e Sud Est Asiatico - Sb 11 a.jpg
Asia Meridionale e Sud Est Asiatico - Sl 3 c.jpg
Cina - Cc 004.jpg
Cina - Cc 056 a.jpg
Cina - Cc 120 e altre dame a.jpg
FORMELLA TUNISINA.jpg
Giappone - Js 004 a.jpg
Giappone - Js 007 g.jpg
Giappone - Jw 003.jpg
P1160972 (1) Lo scalone di ingresso con in primo piano una scultura barocca.jpg
P1160975 (1) alcune statue provenienza estremo oriente.jpg
TAPPETO CINESE IN SETA TESSUTO E ANNODATO A MANO.jpg
Tibet - Hb 4.D.jpg
India sett.le, testa di vishnu, VII-VIII sec.JPG
Museo d'Arte Orientale, Torino 04.jpg
Piemonte (364) 02.jpg
Birmania, buddha coronato, xviii sec.JPG
Piemonte (366) 02.jpg
Iran o afghanistan, versatoio in bronzo dorato, inciso e ageminato con argento, xii-xiii sec.JPG
Iran, acquamanile, xii-xiii sec..JPG
Iran, piatto kubachi, xvi sec 03.JPG


## Ծանոթագրություններ

## Արտաքին հղումներ
* Պաշտոնական կայք
* Maria Ludovica Rosati, Oriente italiano. Il nuovo MAO di Torino nel contesto dei musei d’arte orientale della Penisola 

Կատեգորիա:2008 հիմնադրումներ Իտալիայում
Կատեգորիա:2008 հիմնադրված թանգարաններ
Կատեգորիա:Ասիական մշակույթ
Կատեգորիա:Թուրինի շենքեր և կառույցներ
Կատեգորիա:Իտալիայի հնագիտական թանգարաններ
Կատեգորիա:Իտալիայի պատկերասրահներ